දෙමළ සන්ධානය දැනුවත් නොකර  උතුරේ කිසිදු කටයුත්තක් සිදුනොකරන බවටත්, ඔහු එකඟ වූ බව සිද්ධාර්ථන් මන්ත්‍රීවරයා සඳහන් කළා.කෙසේ වෙතත්, එක්සත් ජාතික පෙරමුණු රජයක් පිහිටුවීමට තම සහය ලබාදෙන බවට දෙමළ ජාතික සන්ධානය කළ ප්‍රකාශය ප්‍රතික්ෂේප කරන බව එම සන්ධානයේ හවුල්කාර පක්ෂයක් වන ටෙලෝ සංවිධානය කියා සිටියා.කෙසේ වෙතත්, හිටපු අගමැතිවරයා එකඟත්වය පළ කළ කරුණු අනුව දෙමළ සන්ධානය එම තීරණය ගත් බවයි පාර්ලිමේන්තු මන්ත්‍රී ධර්මලිංගම් සිද්ධාර්ථන් හිරු ප්‍රවෘත්ති අංශයට සඳහන් කළේ.මේ අතර, ජනාධිපති මෛත්‍රීපාල සිරිසේන සහ දෙමළ ජාතික සන්ධානයේ නියෝජිතයින් පිරිසක් අතර සාකච්ඡාවක් ජනාධිපති ලේකම් කාර්යාලයේදී දැන් පැවැත්වෙනවා.එමෙන්ම, ජනාධිපතිවරයා සහ එක්සත් ජාතික පෙරමුණේ නියෝජිතයින් අතර ද සාකච්ඡාවක් අද පස්වරුවේ පැවැත්වීමට නියමිතයි.